stanford-oval/wikipedia huggingface dataset:
La Isla Bonita
וידאו קליפ

את הווידאו קליפ של "La Isla Bonita" צילמו בלוס אנג'לס בבימויה של מרי למברט, שביימה מספר קליפים נוספים של מדונה, דוגמת "Borderline", "Like a Virgin" ו-"Like a Prayer". בניסיו דל טורו הופיע בקליפ כדמות משנית, כשהוא מגלם תפקיד של נער המנגן בכלי הקשה. הקליפ שודר לראשונה ב-MTV ב-6 במרץ 1987 והפך לקליפ המבוקש לשידור ביותר בתולדות הערוץ, כאשר דורג בראש המצעד שלו במשך 20 שבועות. הוא מתחיל בהצגת מספר אנשים לטינים שרוקדים באזור שכונתי, כשמדונה צופה בהם מחלונה. היא מגלמת בקליפ שתי דמויות שונות: אישה קתולית עם שיער קצר ורקדנית פלמנקו "צבעונית". הדמויות נוצרו כהפכים אחת של השנייה. ראשית, בקליפ נראה חדר מעוטר בנרות דולקים עם מזבח ותמונות של אנשים היספנים על הקיר. מדונה מגלמת אישה צעירה וחיוורת למראה, לבושה בשמלה לבנה ושערה הקצר מוברש לאחור. היא מזילה דמעות בחדרה ומתעלמת באי-רצון מההזמנה של הלטינים ברחוב להצטרף אליהם.
הסגפנות והפסיביות של הדמות הראשונה מנוגדים לתשוקתה וחזותה של הדמות השנייה, שלובשת שמלה מפוארת בצבע אדום בסגנון אנדלוסי ובעלת מחשוף, עם שסע בחלק התחתון. בשיערה קלועים פרחים וסרט בצבעים תואמים לשמלה, המשלימים את המראה ה"נלהב" הזה בו הוצגה מדונה. התפאורה בסצנה של הדמות השנייה כוללת חדר בצבע אדום עם נרות אדומים ונברשת. בעת שמדונה הרוחנית והחסודה צופה בביישנות בלטינים ומתפללת בשקט בחדרה, מדונה הנלהבת רוקדת ויוצאת מהחדר להצטרף אל נכוחותם ברחובות. חזותה של מדונה בסצנות הריקודים ברחוב (שתוארה כ"שופעת", "נוצצת" ו"צבעונית") מנוגדת לחזותם של הרקדנים הלטינים ברחוב (שתוארו כ"חיוורים" ו"פשוטים יותר" ביחס אליה). היא רוקדת ומפלרטטת אך לא נקשרת אליהם. בסצנה האחרונה היא מוצגת הרחק מהמצלמה. הקליפ מסמל את הקשר בין התרבות הלטינית לכנסייה הקתולית. שתי הדמויות מסמלות את הצדדים המאופקים והנלהבים של הקתוליות, שהסופר מת'יו רטנמונד הסביר כייצוג של התייחסותה של מדונה לדת.
הלטינים בקליפ מוצגים בצורה סטראוטיפית כאנשים נונשלנטיים, מבוגרים מובטלים וילדים ללא השכלה, בתוך באריו (אנ') מתפורר. עם זאת, הוא זכה להערכה ביקורתית, בשל השימוש באופנה ההיספנית כאייקון של יופי ורומנטיקה. קולן מקדנל ציין בספרו Material Christianity את השימוש של מדונה באובייקטים קתוליים בקליפ, כמו פמוטים ומזבחים ביתיים, שנתן להם משמעות חדשה. הסופר דאגלס קלנר אמר שהייצוג הרב-תרבותי סייע לחשיפה של מדונה בפני קהלי נוער מגוונים. המראה האנדלוסי של מדונה בקליפ הפך לפופולרי והשפיע על מגמות האופנה באותה התקופה; נשים התלבשו בצורה דומה לזו של מדונה בקליפ הן מבחינת התכשיטים והן מבחינת הבגדים.
הופעות חיות

מדונה ביצעה את "La Isla Bonita" במרבית סיבובי ההופעות שלה. במסגרת סיבוב ההופעות השני שלה "Who's That Girl World Tour" שאירע בשנת 1987, "La Isla Bonita" בוצע כחלק מהדרן. מדונה הופיעה על הבמה בשמלת פלמנקו אדומה בהירה כמו בקליפ וביצעה את השיר, יחד עם זמרות הליווי שלה, ניקי האריס, דונה דה לורי ודברה פרסון; היא ביצעה ריקודים לטיניים עם אנג'ל פריירה. שני ביצועים שונים של השיר בסיבוב הופעות זה ניתן למצוא באלבומי ההופעה: Who's That Girl: Live in Japan שצולם בטוקיו שביפן, ב-22 ביוני 1987, ו-Ciao Italia: Live from Italy שצולם בטורינו שבאיטליה, ב-4 בספטמבר 1987. בסיבוב ההופעות "The Girlie Show World Tour" ב-1993 ביצעה את השיר אחרי "I'm Going Bananas". היא הייתה לבושה בחולצת פסים בצבע כחול-לבן בזמן שהאריס ודה לורי לבשו תלבושת דומה, אך בשחור-אדום. אחד המוזיקאים הסתובב בחזה חשוף וניגן בגיטרה אקוסטית.
במהלך סיבוב ההופעות החמישי שלה "Drowned World Tour" בשנת 2001 ביצעה מדונה את "La Isla Bonita" בחלקו הלטיני של המופע, כשהיא מנגנת בגיטרה ספרדית. היא ביקשה מהקהל להצטרף אליה בקריאות "olé ola" לצלילי השיר. במהלך "Confessions Tour" הופיעה מדונה על הבמה כשהיא לבושה בבגד גוף בצבע לבן. באמצע ההופעה הצטרפו אליה רקדני הליווי שלה, אשר יחד עמה צעדו לאורך הבמה ושרו את הפזמון של השיר. ההופעה הסתיימה בכך שמדונה שכבה על הבמה. תפאורות ההופעה כללה גן עדן טרופי בהשראת האי סן פדרו שהוזכר בשיר.
מדונה ביצעה את "La Isla Bonita" במהלך מופע הצדקה לייב ארת' באצטדיון ומבלי בלונדון, שם הצטרפו אליה חברי להקת הפאנק הצוענית גוגול בורדלו. גוגול בורדלו הופיעו עמה בעבר במהלך סיבוב ההופעות "Confessions Tour" משנת 2006. השיר בוצע שוב במהלך סיבוב ההופעות השמיני של מדונה, "Sticky & Sweet Tour", שנועד לקדם את אלבום האולפן האחד-עשר שלה, Hard Candy‏. את השיר ביצעה בשילוב "Lela Pala Tute" של גוגול בורדלו כמחרוזת מיוחדת שנוצרה עבור סיבוב ההופעות.
גרסת פלמנקו לשיר בוצעה בקטע השלישי בסיבוב ההופעות "Rebel Heart Tour" (2015–2016). עבור ההופעות עמו לבשה מדונה תלבושת מיוחדת שנוצרה בהשראת הלבוש המאפיין לוחם שוורים ("מטאדור דה טורוס"). ג'ורדן זיוויץ מ-Montreal Gazette שיבח את ההופעה וטען שמדובר ב"אחד הלהיטים היחידים ששמרו על צורתו המקורית". ב-27 ביולי 2017 קיימה מדונה מופע מיוחד בערב ההתרמה השנתית של לאונרדו דיקפריו בסן טרופה שבצרפת, שם ביצעה את "La Isla Bonita" כשהיא לבושה בחליפה ירוקה עם נוצות.
ב-8 באוקטובר הופיעה הזמרת ב-The Tonight Show בכיכובו של ג'ימי פאלון כדי לקדם את סרט ההופעה Madame X. מאוחר יותר קיימה הופעה בהפתעה בהארלם במסגרתה ביצעה את השירים "Dark Ballet", "Crazy", "Sodade" ו-"La Isla Bonita" במסגרת The Red Rooster. בהמשך לכך התהלכה ברחובות וביצעה את "Like a Prayer" מול הכנסייה האפיסקופלית של סנט אנדרו.
גרסאות כיסוי

ב-1986, עוד לפני שיצא "La Isla Bonita" כסינגל, פרסמה הזמרת ההולנדית מיקאלה (הול') גרסת כיסוי לשיר, שדורגה במקום ה-25 בהולנד. בשנת 1987 הגיעה גרסתה של הזמרת המקסיקנית ביאנקה למקום ה-45 במצעד השירים הלטיניים של בילבורד. ב-1989, שנתיים לאחר מכן, הקליטה הזמרת-יוצרת הקולומביאנית שאקירה את "La Isla Bonita" כמחרוזת עם "Material Girl". הזמרת האינדונזית אלבי סוקסיה (אנ') הקליטה גרסת דנגדוט (אנ') בשפה האינדונזית של השיר, בשם "Laila Bonita", עבור אלבום האולפן השלישי שלה, The Return of Diva (1992), שהופק ויצא ביפן. גרסה זו זכתה להצלחה במדינת הולדתה ובוצעה בידי מתחרים במספר תחרויות שירה בטלוויזיה, דוגמת Bintang Pantura ו-D'Academy Asia.‏ בשנת 2002 הוקמה הלהקה מאד'האוס שהקליטה אלבום מחווה עבור מדונה, Absolutely Mad, במסגרתו הוקלט גם "La Isla Bonita".‏ זמרת הפופ הצרפתייה אליזה ביצעה את "La Isla Bonita" במהלך סיבובי ההופעות הראשונים שלה באירופה ב-2003. בשנת 2008 הופצה הקלטה חדשה כרצועת בונוס באלבום האולפן השלישי שלה, Psychédélices, שהפכה ללהיט במקסיקו ובמדינות נוספות ברחבי העולם, ביניהן צרפת. הופעתה עם השיר זכתה להצלחה בין-לאומית כאשר הצליחה לצבור ביוטיוב למעלה מ-123 מיליון צפיות בסך הכול.
מוזיקאי הפולק הפסיכדלי ג'ונתן וילסון (אנ') הקליט גרסת כיסוי לשיר עבור אלבום המחווה של מדונה, Through the Wilderness (2007). בשנת 1999 השתמשה הזמרת הצ'יליאנית דיטה (אנ') באלמנטים מהשיר בסינגל שלה "El Paraíso Rico".‏ ‏"La Isla Bonita" סומפל על ידי הראפר האמריקאי בלאק רוב (אנ') בשירו "Spanish Fly" משנת 1999 (שנכלל באלבום הבכורה שלו, Life Story) בהשתתפות הזמרת-יוצרת האמריקאית ג'ניפר לופז. בפזמון, שרה לופז את החלק הלקוח מ-"La Isla Bonita", עם מילים שנכתבו בחלקן מחדש. הראפר האמריקאי אנדרה ניקאטינה (אנ') סימפל את השיר ב-"Son of an Angel", שנכלל באלבום האוסף הראשון שלו, Unreleased (2001). בשנת 2004, הראפר האמריקאי מייס (אנ') דגם קטע מ-"La Isla Bonita" בשירו "My Harlem Lullaby".‏ בשנת 2020 בלאק אייד פיז, אוזונה וג'יי. ריי סול דגמו את "La Isla Bonita" בשירם "Mamacita"; הוא הפך לאחד מהשירים המצליחים ביותר באמריקה הלטינית באותה השנה.
הזמרת-יוצרת האמריקאית בריטני ספירס הקליטה רצועה בשם "Love 2 Love U", אשר מכילה סימפול של "La Isla Bonita".‏ הרצועה דלפה ב-2 בדצמבר 2011. השיר הוקלט במסגרת תוכנית הטלוויזיה של פוקס Glee בפרק "המורה לספרדית" (The Spanish Teacher), הכולל את הכוכב האורח ריקי מרטין כמורה לספרדית בבית ספר. מרטין ביצע את השיר עם נאיה ריברה המגלמת את דמותה של סנטנה לופז. הפרק צולם והוקלט בינואר, ולאחר מכן שודר בפברואר 2012. גרסת הכיסוי הגיעה בשיאה למקום ה-99 במצעד הבילבורד הוט 100 ולמקום ה-93 בקנדה הוט 100 (באותה העת, הצליחה גרסת הכיסוי להגיע למקום ה-59 במצעד השירים הדיגיטליים הקנדיים). ב-15 בדצמבר 2015 הוציאה הזמרת האנגלייה סמנתה פוקס את גרסתה ל-"La Isla Bonita" שהועלתה לרשתות הדיגיטליות והסטרימינג השונות; היא ביצעה את השיר במסגרת אירוע RFM Party 80. הזמרת ההולנדית קארו אמרלד פרסמה את גרסת הכיסוי שלה לשיר בנובמבר 2017.
הזמר הארמני-אמריקאי סרג' טנקיאן, סולן הלהקה האמריקאית סיסטם אוף אה דאון ביצע עמה את השיר בהופעה חיה בגרסת רוק, בשונה מזו המקורית. ב-10 ביוני 2021, הוציאה הזמרת-יוצרת הישראלית איה זהבי פייגלין גרסת כיסוי רשמית לשיר, לצד וידאו קליפ רשמי שצולם בתל אביב-יפו. בדצמבר 2021 פורסמה גרסת כיסוי של להקת הינדלי סטריט קאנטרי קלאב (ספ') שזכתה להצלחה וצברה למעלה מ-1.7 מיליון צפיות בסך הכול.
רשימת השמעה

| 0 | 1 | 2 |
| --- | --- | --- |
|  |  תקליט סינגל 7 אינץ' אמריקאי "La Isla Bonita" (גרסת התקליט) – 4:01  "La Isla Bonita" (רמיקס קטע כלי) – 4:20 תקליט סינגל 7 אינץ' בריטי "La Isla Bonita" (רמיקס 7 אינץ') – 4:01  "La Isla Bonita" (רמיקס קטע כלי) – 4:20 מקסי סינגל 12 אינץ' אמריקאי/גרמני "La Isla Bonita" (רמיקס מורחב) – 5:28  "La Isla Bonita" (קטע כלי) – 5:14 |  תקליט ירוק מוגבל (יום חנויות התקליטים) – מהדורה אוסטרלית/יפנית (תקליטור – סופר מיקס) "La Isla Bonita" (רמיקס מורחב) – 5:28  "Open Your Heart" (גרסה מורחבת) – 10:38  "Gambler"‏ – 3:58  "Crazy for You"‏ – 4:12  "La Isla Bonita" (קטע כלי) – 5:21 |
קרדיטים

הקרדיטים מותאמים מהערות האלבום של True Blue.
מדונה – כתיבה, הפקה, שירה
ברוס גייטש – גיטרות (ספרדית ואקוסטית), כתיבה
פטריק לאונרד – תכנות תופים, כלי מקלדת, כתיבה, הפקה
ג'ונתן מופט – תופים
פאוליניו דה קוסטה – כלי הקשה
מייקל ורדיק – עיבוד, הנדסה מוזיקלית
הרב ריטס – צילום
ג'רי מקמנוס – עיצוב
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |   ‏‏‏  מצעדים ודירוגים (1987)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 6 |  |
|  איסלנד | הפלייליסט | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 18 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 4 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד שירי הדאנס קלאב | 10 |  |
|  גרמניה | GfK – טופ 100 | 1 |  |
|  דרום אפריקה | אנטרטיינמנט מוניטורינג אפריקה | 10 |  |
|  הולנד | מצעד 40 הסינגלים ההולנדיים | 2 |  |
|  הולנד | מצעד 100 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 1 |  |
|  יפן | יפן הוט 100 | 41 |  |
|  ישראל | המצעד הלועזי השבועי של רשת ג' | 1 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 5 |  |
|  ספרד | PROMUSICAE | 8 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 3 |  |
|  צרפת | SNEP | 1 |  |
|  קנדה | קנדה הוט 100 | 1 |  |
|  קנדה | מצעד השירים העכשוויים למבוגרים | 1 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 1 |  |
|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  פולין | ZPAV | 58 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 58 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 94 |  |
|  ארצות הברית | בילבורד הוט 100 | 58 |  |
|  ארצות הברית | מצעד השירים העכשוויים למבוגרים | 34 |  |
|  ארצות הברית | מצעד סינגלי הקרוסאובר | 15 |  |
|  ארצות הברית | קאש בוקס טופ 100 | 46 |  |
|  גרמניה | GfK – טופ 100 | 2 |  |
|  הולנד | מצעד 40 הסינגלים ההולנדיים | 12 |  |
|  הולנד | מצעד 100 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 17 |  |
|  ישראל | המצעד הלועזי השנתי של רשת ג' | 1 |  |
|  נורווגיה | VG-lista | 8 |  |
|  פלנדריה | אולטראטופ 50 | 13 |  |
|  צרפת | SNEP | 2 |  |
|  קנדה | קנדה הוט 100 | 22 |  |
|  שווייץ | המצעד השווייצרי | 2 |  |
|   ‏‏‏  מצעדי עשור (1980–1989)> מדינה |   ‏‏‏  מצעדי עשור (1980–1989)> מצעד |   ‏‏‏  מצעדי עשור (1980–1989)> מיקום שיא |   ‏‏‏  מצעדי עשור (1980–1989)>  |
| --- | --- | --- | --- |
|  ישראל | גלגלצ (מצעד העשור המקורי) | 21 |  |
|  ישראל | גלגלצ (מצעד העשור המחודש) | 64 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 35,000 |
| ארצות הברית (RIAA) | — | 75,000 |
| גרמניה (BVMI) | זהב | 250,000 |
| הממלכה המאוחדת (BPI) | כסף | 450,000 |
| יפן (RIAJ) | זהב | 181,290 |
| צרפת (SNEP) | זהב | 771,000 |
סיכום
| בכל העולם | — | 7,200,000 |
 מכירות + הזרמת מדיה בלבד
ראו גם

מצעד הסינגלים הבריטי (1980–1989)
CyberServe

| --- | --- |

 נתונים כלליים
 סוג:  חברה פרטית
 תקופת הפעילות:  1997–הווה (כ־28 שנים)
 מיקום המטה:  קריית ביאליק 
 מנכ"ל:  אייל הבר
  
 www.cyberserve.co.il
 
סייברסרב אינטרנט ותקשורת בע"מ, הידועה במותג שלה, "CyberServe", היא חברה פרטית המקימה ומאחסנת אתרי אינטרנט. מקום מושבה בקריית ביאליק. באוקטובר 2021 נפרצו שרתי החברה על ידי קבוצת האקרים המכונה "Black Shadow", שפרצה גם לשרתי חברת שירביט כשנה קודם לכן.
היסטוריה

סייברסרב הוקמה ב-1997, ופיתחה ואחסנה שורה של אתרים, ללקוחות גדולים וקטנים כאחד. בין לקוחותיה הגדולים של סייברסרב בהווה, ניתן למנות את תאגיד השידור הישראלי, 103fm (ותחנת-הבת "צפון 104.5fm"), מוזיאון הילדים חולון, דן, קווים, מפעל הפיס, האגודה למלחמה בסרטן, רשת מכוני הכושר Space ועוד. בעבר, הקימה החברה ואחסנה גם את אתר Eco99fm, ואת אתר "ThePost", שהיה גרסה מוקדמת לאתר "מעריב", בתקופה שבה מעריב פורקה וחלק ממנה נמכר לקבוצת ישראל היום (אתר nrg עבר לבעלותה) ואילו החלק האחר, "מעריב", נמכר לידי איש העסקים אלי עזור. גם אתר Forbes ישראל באותה התקופה אוחסן ופותח על ידי סייברסרב.
לצד היותה חברה שמפתחת אתרי אינטרנט ללקוחות שונים, החברה פיתחה, אחסנה ותפעלה את האתר אטרף, שהיה בבעלותה, ופנה לקהילת הלהט"ב.
הפריצה לשרתי סייברסרב

ב-29 באוקטובר 2021 פרצה קבוצת "Black Shadow" את שרתי החברה וגרמה להשבתתם. חלק גדול מאתרי החברה ירד מהרשת ולא חזר זמן רב לאחר מכן. בין האתרים שנפרצו היה אתר "כאן בלוג" של תאגיד השידור הישראלי, אתר מכון מור, אתר חברת קווים, אתר חברת דן, אתר 103fm (ואתר התחנה-הבת 104.5fm) ואתר "אטרף".
בעוד שחלק מהאתרים שנפרצו ומידע שדלף מתוכם ולא הכיל מידע רגיש, שניים מהאתרים שמהם דלף מידע כללו מידע רגיש מאוד, כאשר במרכז האירוע ניצב אתר "אטרף", שהכיל בתוכו מידע אודות משתמשים להט"בים רבים, ובהם הרבה משתמשים שטרם "יצאו מהארון" וכאלה שסימנו כי הם חיוביים ל-HIV. לצד הדלפות המידע שפרסמה הקבוצה אודות משתמשי האתר, פרסמה הקבוצה גם הדלפות אודות לקוחות של מכון מור ומידע רפואי שלהם, וגם מידע אודות משתמשי השירות של חברת קווים. יום למחרת האירוע, ב-30 באוקטובר 2021, הגיבה החברה בעמוד הפייסבוק שלה לראשונה על התקיפה. בהמשך הפנתה סייברסרב אצבע מאשימה אל חברת "נטויז'ן", אשר לטענתה מאחסנת היא את האתרים, ולא חברת "סייברסרב". "נטויז'ן" השיבה כי סייברסרב "שכרה שירותי אירוח אתרים ללא הגנת סייבר".
ב-3 בנובמבר 2021 הודיעה הרשות להגנת הפרטיות כי פתחה בחקירה נגד "סייברסרב", והוטל איסור על חברת סייברסרב להעלות בחזרה את אתר "אטרף".
הפריצה לשרתי סייברסרב > בעקבות האירוע

כשבוע לאחר מכן, חלק גדול מהאתרים שנפרצו (ובמיוחד אתר "אטרף" ואתר "מכון מור") לא שבו לפעילות, וגם לא ידוע האם ומתי ישובו לפעילות. באתר "מכון מור" זמין רק עמוד אחד - עמוד "תוצאות בדיקה" המצריך התחברות עם פרטים אישיים על מנת לצפות במידע רפואי.
ב-4 בנובמבר 2021 הוגשה בקשה לתובענה ייצוגית כנגד חברת "סייברסרב".
הערות שוליים

↑  103FM, ‏מנכ"ל האגודה למען הלהט"ב על הפריצה לאטרף: "לא נשאיר אף אחד לבד", באתר מעריב אונליין, 31 באוקטובר 2021
↑  12, ‏האקרים פרסמו מידע רפואי רגיש של מאות אלפים במכון מור, באתר ‏מאקו‏, 3 בנובמבר 2021
↑  בהמשך לפרסומים בתקשורת חשוב לנו להסביר את המצב בשקיפות מרבית, בעמוד הפייסבוק של CyberServe, ‏30‏ באוקטובר 2021
↑  מאיר אורבך, סייברסרב: השרתים היחידים שנפגעו - אצל נטוויז'ן, באתר כלכליסט, 1 בנובמבר 2021
↑   רפאלה גויכמן, בקשה לייצוגית נגד סייבר-סרב: הפיצוי עשוי להגיע לחצי מיליארד שקל, באתר TheMarker‏, 4 בנובמבר 2021
כביש 75

| --- | --- |

כביש 75 בחולפו מעל נחל קישון, מבט מדרום
כביש 75 בחולפו מעל נחל קישון, מבט מדרום
 מידע כללי
 כינוי:  כביש חיפה-נצרת
 סיווג:  כביש ארצי
 ציר:  כביש רוחב
 אורך:  41 ק"מ
 מיקום
 ערים ראשיות:  חיפה, נשר, קריית טבעון, רמת ישי, מגדל העמק, נצרת
 נקודת התחלה:  מחלף קישון
 נקודת סיום:  צומת נצרת צפון
 
 קואורדינטות:  32°42′35″N 35°08′11″E﻿ / ﻿32.70972222°N 35.13638889°E﻿ / 32.70972222; 35.13638889
  מפת מיקום  מפה מפורטת    he tabBackground:;tabBorder:#aaa;defaultTab:0;
 
כביש 75 הוא כביש רוחב ארצי בצפונה של ישראל, העובר לאורך מורדותיו הצפון מזרחיים של הכרמל ודרך עמק יזרעאל. הכביש מוביל ממחלף קישון עם נתיבי המפרץ והכניסה המזרחית לחיפה ועד צומת המוסכים בתחומי העיר נצרת. אורכו של הכביש הוא 41 ק"מ. בשנים 2011–2014, שודרג הכביש בקטע שבין מחלף ישי לצומת נהלל. במסגרת השדרוג, הורחב הכביש בנתיב נוסף לכל כיוון, בנוסף לביצוע סדרת שיפורים בטיחותיים, שיפור צמתים, בניית מפרדה קשיחה בין המסלולים והקמת תאורה לאורכו של הקטע.
עד לנובמבר 2018, קטע הכביש בין מחלף יגור לצומת העמקים, שאורכו 4 ק"מ, היה קטע משותף לכביש 75 וכביש 70. עם פתיחת מחלף שער העמקים והגעתו של כביש 6 למקום, הוסר הסימון של כביש 70 בקטע זה.
תולדות הכביש

הכביש מחיפה לנצרת, באורך של 35 קילומטר, נסלל בימי מלחמת העולם הראשונה באחריותו של מוחמד רושדי. קטע הכביש מחיפה לרמת ישי (שאז נקראה ג'דה) נסלל על ידי גדוד שומריה וגדוד העבודה בשנים 1920–1921 וסלילתו הושלמה בתחילת 1922. עד לסלילת קטע הכביש בין הצ'ק פוסט למחלף יגור, עבר קטע כביש זה במסלול של כביש 752.
בתחילת שנות ה-70 עברו בכביש מדי יום כ-7,000 כלי רכב, והוא נשא עליו את עיקר התנועה בין חיפה וטבריה.
בצומת יגור נבנה מחלף גדול בהשקעה כוללת של כרבע מיליארד ש"ח. חברת נתיבי ישראל - החברה הלאומית לתשתיות תחבורה החלה בביצוע העבודות בשנת 2011 והן הסתיימו ב-6 במרץ 2013 (מוקדם מן הצפוי). בנוסף לכביש, בתוכנית הבנייה גם מספר גשרים עבור מעבר רכבת העמק במחלף.
מסלול הכביש

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 75 ממערב למזרח
| 0 | מחלף קישון |  | חיפה |   כביש 4,   כביש 22,   כביש 23 |
| 7 | מחלף יגור |  | יגור |   כביש 70,   כביש 752 |
| 11 | מחלף שער העמקים |  | קריית טבעון |   כביש 6,   כביש 7213 |
| 13 | צומת קריית טבעון |  | קריית טבעון | רחוב אלונים ורחוב יצחק רבין |
| 16 | צומת השומרים |  | קריית טבעון |   כביש 722 |
| 17 | צומת אלונים |  | אלונים |   כביש 7513 |
| 18 | מחלף ישי |  | רמת ישי |   כביש 77 |
| 24 | צומת נהלל |  | נהלל |   כביש 73,   כביש 7626 |
| 26 | צומת בכניסה למגדל העמק |  | מגדל העמק |   כביש 7555 |
| 32 | צומת בכניסה ליפיע |  | יפיע |   כביש 7756 |
| 36 | צומת נצרת |  | נצרת |   כביש 60 |
| 41 | צומת נצרת צפון |  | נצרת |   כביש 754 |
ראו גם

הכרמל
כבישי ישראל
עמק זבולון
הערות שוליים

↑  רנה הברון, ‏מוחמד רושדי - משרתם של שני שלטונות, קתדרה 63, אפריל 1992, עמוד 103
↑  ישוקם הכביש הישן מצומת שפרעם לנצרת, דבר, 13 בדצמבר 1971
↑   אבי בר-אלי, אחרי שנה וחצי: מחלף יגור ייפתח מחר לתנועה, באתר TheMarker‏, 5 במרץ 2013
↑  אבי בר-אלי, שפיר תקים את מחלף יגור ב-160 מיליון שקל, באתר TheMarker‏, 21 בנובמבר 2010
גשר שדרת מדיסון

| --- | --- |
גשר שדרת מדיסון. המבט מדרום לגשר, מרכבת מטרו צפון(אנ') שחוצה את הנהר.
גשר שדרת מדיסון. המבט מדרום לגשר, מרכבת מטרו צפון(אנ') שחוצה את הנהר.
 מידע כללי
 סוג:  גשר נייד, גשר 
 שימוש:  חציית נהר הארלם לכלי רכב לשני הכיוונים, לרבות אופניים והולכי רגל.
 על שם:  שדרת מדיסון 
 מיקום:  ניו יורק (אנ'), מנהטן ממערב לו והברונקס ממזרח, בניו יורק (מדינה)
 מדינה:  ארצות הברית ארצות הברית
 הקמה ובנייה
 תקופת הבנייה:  ? – 18 ביולי 1910
 תאריך פתיחה רשמי:  18 ביולי 1910 
 מידות
 אורך:  577 מטר
 רוחב:  13.7 מטר
 מידע טכני
 נתיבים:  4 למכוניות ולאוטובוסים, ו-2 לרוכבי אופניים והולכי רגל.
 
 קואורדינטות:  40°48′51″N 73°56′00″W
 he
 
גשר שדרת מדיסון (באנגלית : Madison Avenue Bridge) הוא גשר נפתח מסתובב בעל ארבעה נתיבים שחוצה את נהר הארלם בעיר ניו יורק, והנושא את רחוב 138 מזרח בין רובע מנהטן והברונקס.
תיאור הגשר

הגשר מונח על 3 מזחים, כשהרכיב המרכזי הנייד (המסתובב ונפתח) מונח על מזח (מרכזי) הציר, שנתמך על-ידי תוף שמהווה את ציר סיבוב הגשר (ראו בפרק גלריה תמונה של החריץ שלאורכו מתבצע הסיבוב). מזח זה נקרא Pivot Pier(אנ'). בנוסף, מונח הגשר על 2 מבני לבנים שמעוגנים בקרקעית הנהר (ראו תמונה רלוונטית בפרק גלריה). אורך הרכיב המסתובב של הגשר הוא 91 מ', שמתאים לתנועה ימית משמעותית של ספינות.
הגשר ממוקם כ-650 מ' דרומית לגשר רחוב 145 וכ-750 מ' מצפון לגשר השדרה השלישית. לגשר שני כבישים ברוחב 8.23 מ' כל אחד וכן שתי מדרכות משני צידיו של הגשר, באורך 2.74 מ'כל אחת. אורך הגשר 577 מ'.
היסטוריה וסטטיסטיקה

הגשר נפתח בשנת 1910 לאחר שהבנייה החלה בשנת 1907, ובעלות של 1,155,987 דולר, והכפיל את הקיבולת של הגשר מאז שנבנה הגשר שקדם לו בשנת 1884. מחלקת התחבורה של העיר ניו יורק(אנ') אחראית לתחזוקת הגשר ולתפעולו. עבור שנת 2011, דיווחה מחלקת התחבורה של עירית ניו יורק על נפח תנועה יומי ממוצע בשני הכיוונים של 41,423 כלי רכב. שנתיים אחר כך ההיקף הגיע ל-44,338 כלי רכב, אבל השיא היה בשנת 2002 של 49,487 כלי רכב. בין השנים 2000 ל-2014, הגשר נפתח 69 פעמים לכלי שיט.
הגשר הוא חלק מהמסלול של מרתון העיר ניו יורק השנתי. הרצים חוצים ממנהטן לברונקס דרך גשר שדרת וויליס, עוברים מסלול קצר דרך הברונקס, ואז חוזרים למנהטן לשלב האחרון של המרוץ דרך גשר שדרת מדיסון.
תחבורה ציבורית

גשר שדרת מדיסון נושא את קו האוטובוס המקומי Bx33 המופעל על ידי רשות התחבורה של העיר ניו יורק(אנ'), קווי האוטובוס המהיר BxM3 ו-BxM4 המופעלים על ידי חברת האוטובוסים MTA(אנ'), ואת קו האוטובוס המהיר BxM4C המופעל על ידי Bee-Line Bus System(אנ') של מחוז ווסטצ'סטר.
גלריה

גשר שדרת מדיסון במבט ממערב (מכיוון מנהטן)
גשר שדרת מדיסון, מבט מהברונקס (ממזרח - השילוט מפנה לשד' החמישית במנהטן).
כרזת המתכת המקורית משנת 1909 - שנה לפני הפתיחה.
החריץ שלאורכו מסתובב הגשר על צירו.
מבט על כל המרכיבים שעליהם מונח הגשר.
ראו גם

הגשרים לאורך הארלם ריבר
ביאורים

↑  לצפייה באיור נע להמחשת גשר נפתח מסתובב, ראו כאן.
↑  מבנים שבסיסם בקרקעית הנהר ונקראים פירים - המזח המרכזי שמוצב במרכז הנהר, ועליו הרכיב שמסתובב נקרא באנגלית pivot pier.
הערות שוליים

1 2  Exploring the Madison Avenue Bridge: History and Beauty, WorldWise.In
1 2  Harlem River Bridges - Madison Avenue Bridge, NYC Dot.
↑  Michael R. Bloomberg, New York City's Harlem River Bridges: The Reauthorization of the Transportation Equity Act for the 21st Century, NYC.Gov
↑  Madison Avenue Bridge, HistoricBridges.Com
↑  Janette Sadik–Khan, Commissioner, New York City Bridge Traffic Volumes 2008, NYC DOT, March, 2008
↑  [https://www.nyc.gov/html/dot/downloads/pdf/dot_bridgereport14.pdf 2014 Bridges and Tunneles Annual Condition
Report], NYC.Gov
↑  Josh Briggs, How the NYC Marathon Works, MapQuest Travel
↑  Bronx BusService, MTA.Info
המטבח הארגנטינאי

אסאדו ארגנטינאי טיפוסי, הכולל מגוון סוגי בשר
מתאבנים ארגנטינאיים
אישה ארגנטינאית מכינה אמפנדאס ביריד עממי בבואנוס איירס
המטבח הארגנטינאי הוא מכלול המאכלים והשתייה שנוהגים בארגנטינה. המטבח הארגנטינאי ברובו, שייך במאפייניו לחלק הדרומי יותר של אמריקה הלטינית  (ארגנטינה, צ'ילה אורוגוואי ודרום ברזיל) למטבח הארגנטינאי השפעות חזקות של ההגירה בעיקר מאיטליה וגם מגרמניה ואף מקומות שונים אחרים מאירופה. המטבח האיטלקי הוא אחד מעמודי התווך העיקריים של המטבח הארגנטינאי לצד השפעות ספרדיות וילידיות מקומיות וכן תרבות רעיית בקר שמקורה באירופה.
בנוסף, ארגנטינה נחשבת לאחת מיצרניות המזון החשובות בעולם. היא יצרנית חשובה של בשר (במיוחד בשר בקר), חיטה, תירס, חלב ושעועית; והחל משנות ה-70, גם פולי סויה. בהתחשב בייצור הנרחב של בקר, בשר אדום הוא מרכיב חשוב במטבח הארגנטינאי. כיום צריכת בשר הבקר השנתית הממוצעת בארגנטינה היא כ-56.5 ק"ג לנפש (ראשונה בעולם. בישראל צריכת בשר הבקר עומדת על כ-22 ק"ג לנפש בשנה בלבד), ואילו צריכת הבשר הכוללת בארגנטינה עומדת על 93.7 ק"ג לנפש. בחלקים מסוימים של ארגנטינה, הצריכה השנתית של בשר היא מעל 100 ק"ג לנפש, ובמהלך המאה ה-19 הגיעה אף קרוב ל-180 ק"ג לנפש. באופן דומה, בשל הצריכה הרבה של החיטה הגדלה בארגנטינה, לחם לבן הוא הנפוץ ביותר.
שטחה של ארגנטינה הוא עצום. בעוד שניתן למצוא מאכלים מסוימים בכל קצוות ארגנטינה (אסאדו, ריבת חלב, אמפנדה, מאטה), קיימים גם מאכלים האופייניים לאזורים מסוימים במדינה. מעבר להבדלים בין אזורים שונים בארגנטינה, קיימים גם הבדלים בין האוכל הנצרך בערים הגדולות (המושפע ממגמות הגלובליזציה) והמאכלים הנצרכים באזורים הכפריים והמסורתיים יותר. בנוסף, קיימים הבדלים בין מנהגי הצריכה של קבוצות סוציואקונומיות שונות.
מאכלים טיפוסיים

לרוב מעדיפים הארגנטינאים ארוחות בוקר בסיסיות המסתכמות בכוס משקה חם לצד קרואסון או עוגייה. כתוצאה מכך, ארוחות הצהריים והערב הן עשירות ומלאות במיוחד. באופן מסורתי, מחשיבים הארגנטינאים את הבשר כמרכיב החשוב ביותר בכל ארוחה, וקשה מאוד למצוא ארגנטינאי שמוותר על מרכיב זה באחת משתי הארוחות הללו. בקטגוריית הבשר נכנס בעיקר בשר הבקר הפופולרי והנפוץ, אך גם בשר חזיר, כבש ובשר עוף עשוי להיות חלק אינטגרלי מכל ארוחה בארגנטינה.
מאכלים טיפוסיים > ארוחות בוקר

ארוחת הבוקר הארגנטינית הקלאסית היא מאטה עם עוגיית שומן (Galletita de grasa) שצורתה וטעמה דומים לעוגיות המזרחיות המוכרות בארץ. כיום, רוב האנשים בערים הגדולות שותים מאטה או קפה עם חלב (Café con leche) ולצידם קרואסון חמאה (המכונה "חצי ירח" - Media luna), טוסט גבינה או מיני עוגות שמרים ובצק עלים הקרויות באופן כללי Facturas ולכל אחת שם מיוחד ("פלמרס" - דקלים, "בולס דה פריילה" - כדורי הכומר, "מריפוסה" - פרפרים). מאכל נפוץ הוא כריך מלחם לבן קלוי דומה ל"פאן דה מי" הצרפתי [לחם מרובע ללא הקראסט של הלחם, כולו עשוי פנים הלחם], ובו פרוסת [גבינה צהובה] ונקניק (לרוב מבשר חזיר, המכונה "חמון" Jamón). לכריכים אלו קוראים בחיבה "הסנדוויצ'ים של מיגה" [Sándwiches de Miga].